31997R1434
L 196/56
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1434/97 НА КОМИСИЯТА
от 23 юли 1997 година
за изменение на Регламент (ЕО) № 1267/94 за прилагането на споразуменията между Европейския съюз и трети страни относно взаимното признаване на определени спиртни напитки
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1576/89 на Съвета от 29 май 1989 г. относно установяване на общи правила за определянето, описанието и представянето на спиртните напитки (1), последно изменен с Акта за присъединяване на Австрия, Финландия и Швеция, и по-специално член 11 от него,
като взе предвид, че Европейският съюз е подписал споразумение с Обединените мексикански щати за взаимно признаване и защита на наименованията в сектора на спиртните напитки; като взе предвид, че посоченото споразумение предвижда прилагането в Европейския съюз на мерките, необходими за гарантиране на защитата на мексиканските наименования; като взе предвид, че за да бъдат горепосочените продукти снабдени с гаранциите, определени в споразумението по отношение на контрола и защитата, те трябва да бъдат добавени към списъка с продукти, обхванати от споразуменията, сключени от Европейския съюз, изброени в приложението към Регламент (ЕО) № 1267/94 на Комисията от 1 юни 1994 г. за прилагането на споразуменията между Европейския съюз и трети страни относно взаимното признаване на определени спиртни напитки (2);
като взе предвид, че предвидените в настоящия регламент мерки са в съответствие със становището на Изпълнителния комитет по спиртните напитки,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 1267/94 се допълва с данните, посочени в приложението към настоящия регламент.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 юли 1997 година.